Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: törvény 55. § (1) bekezdésében foglaltakra — adjon ki irányelvet a szabálysértésekről szóló 1968. évi I. törvény 42. §-a
Paragraph Index: 1312

törvény 55. § (1) bekezdésében foglaltakra — adjon ki irányelvet a szabálysértésekről szóló 1968. évi I. törvény 42. §-a végrehajtásának fő irányára és módszerére vonatkozóan. Az Országos Munkabiztonsági és Munkaügyi Főfelügyelőség elnöke az ajánlást nem fogadta el. A kisebbségi biztos a jogértelmezési vita lezárása érdekében törvényességi észrevétellel élt az ügyészség felé, amelyben a törvénysértő gyakorlat megszüntetése érdekében felügyeleti intézkedés megtételét javasolta. Az ügyészség a beszámoló elkészítésének időpontjáig nem alakította ki állásfoglalását észrevételünkkel kapcsolatban. V. A kisebbségi ombudsman és az adatvédelmi biztos együttműködése, különös tekintettel az ún. „származási igazolások” kiadásával kapcsolatos ügyre 5.1. A nemzeti és etnikai kisebbségi jogok országgyűlési biztosának, valamint az adatvédelmi biztos feladatkörének sajátos konkurálása A nemzeti és etnikai kisebbségi jogok országgyűlési biztosának feladatköre alapvetően az Alkotmányban, a Nektv.-ben, az egyes speciális területeket felölelő ágazati jogszabályokban — pl. az Ötv.-ben, a közoktatásról szóló törvényben stb. — biztosított speciális kisebbségi jogok érvényesülésének a figyelemmel kísérésére, a jogszabályi előírások betartására, hatályosulására terjed ki. A kisebbségi jogok megsértésének feltárása, a sérelmek orvoslása magától értetődően a hátrányos megkülönböztetés fennállásának (bizonyíthatóságának) vagy kizárhatóságának a vizsgálatát igényli. Ezzel szemben az adatvédelmi biztos a személyes adatok védelméről és a közérdekű adatok nyilvánosságáról szóló

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes